Here is a page extracted from Wikipedia that may contain CSS, HTML, and a lot of unformatted text.

Title: Ventor
Content: Ventor u mas rarament o mont Ventor (en grafía mistralenca mount Ventour, en latín Vinturi, en francés Mont Ventoux) ye una montanya d'Occitania, situada en a rechión de Provenza, en o departamento de Vauclusa. Iste mont se conoixe popularment con a embotada d'o Chigant de Provenza (en occitán lo Gigant de Provença).

Ye o cobalto d'o macizo de Baroniás con 1912 m d'altaria. O suyo nombre viene d'a radiz prelatinas Vĭn-t-ŭru, sin que se conoixca o suyo significau; encara que en a imachinación popular s'asocia a la ideya de "ventoso". Ye verdat que o viento de component Norte u Norueste, conoixiu astí como "mistral" (en Aragón tresmontana u cierzo) i bufa a sobén a mas de 100 km/h, y a vegadas dica a 300 km/h. O mont Ventor tien alavez un d'os records de velocidat de viento rechistraus en a Francia metropolitana con un viento de 320 km/h o 19 de noviembre de 1967. De feito o mont s'estira perpendicularament a o viento, creyando un efecto que aviva o fluxo d'aire como si estase l'ala d'un avión.

A suya cima ye ocupada por un observatorio de l'Achencia Nacional de Meteorolochía dende 1882 y una antena de televisión instalada en a decada de 1960.

Frederic Mistral en 1859 fació una expedición de nueiz ta asistir a l'amaneixer, describindo o esdevenimiento con istas parolas:

Referencias 

Montanyas d'Occitania
Montanyas de Francia